Fuaranê tewr pîlan ê dinya ra Fuarê Kitaban ê Frankfurtî rixmê pandemîya vîrusê Korona zî mabênê tarîxanê 14-18ê teşrîna verêne de do bêro kerdene. Fuar de pêramotiş û aktîvîteyê hunerî zî do bêrê kerdene.
Par 300 kesan Fuarê Kitaban ê Frankfurtî zîyaret kerdbi û tede 7 hezar û 500 pêramotişî ameybî akerdene. Fuar serra 1949î ra nata yeno kerdene û emser zî Kanada do biba meymana rûmetî. Fuar de çarçewa tedbîranê vîrusê Korona de giranîye bêra dayene şert û mercanê hîjyenî û rewşa weşîye ya beşdaran. Dîrektorê Jurgen Boosî derheqê fuarî de vat: ''Emser akerdişê fuarî do serranê bînan ra zêdêr girîng bo. ''
